**ĮSAKYMAS**

**DĖL GRIPO EPIDEMIJOS PASKELBIMO KAUNO RAJONO SAVIVALDYBĖJE**

2020 m. kovo 5 d. Nr. ĮS-548

Kaunas

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 22 straipsnio 1 dalies 2 punktu ir vykdydamas į Lietuvos Respublikos sveikatos apsaugos ministro – valstybės lygio ekstremalios situacijos vadovo 2020 m. kovo 4 d. sprendimą Nr. V-285 „Dėl gripo epidemijų savivaldybėse skelbimo, kaip COVID-19 plitimo prevencijos”:

1. Skelbiu gripo epidemijos pradžią Kauno rajono savivaldybėje nuo 2020 m. kovo 5 d.
2. Įpareigoju:
   1. Kauno rajono savivaldybės administracijos savivaldybės gydytoją informuoti visuomenę apie gripo epidemijos paskelbimą Kauno rajono savivaldybėje;
   2. Kauno rajono savivaldybės biudžetinės įstaigos visuomenės sveikatos biuro direktorių teikti informaciją gyventojams apie gripo ir ūminių viršutinių kvėpavimo takų infekcijų profilaktiką bei būtiną elgesį gripo epidemijos metu.
3. Rekomenduoju Kauno rajono savivaldybės teritorijoje esančių įstaigų, įmonių, organizacijų vadovams gripo epidemijos laikotarpiu:
   1. riboti masinius žmonių renginius;
   2. nutraukti pamokas ir veiklas ugdymo įstaigose ir organizuotuose kolektyvuose, kuriuose dėl gripo ir ūminių viršutinių kvėpavimo takų infekcijų nelanko daugiau nei 20 proc. mokinių.
   3. riboti asmens sveikatos priežiūros įstaigose ir globos namuose gyvenančių asmenų lankymą.

Šis įsakymas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, 44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktorius Šarūnas Šukevičius

Parengė

Milda Labašauskaitė

2020-03-05